# Бенетон (Формула 1)

### от Уикипедия, свободната енциклопедия

Бенетон Формула 1 е бивш тим от Формула 1.

Бенетон Формула 1
База | Chipping Norton, Oxfordshire, Обединено кралство
Собственик | Лучано Бенетон
Техн. директор | Флавио Бриаторе / Дейвид Ричардс
Пилоти | -
Тестови пилоти | -
Шаси | Benetton B201
Двигател | Рено V10
Гуми | Мишлен
Дебют | 1986, Гран При на Бразилия
Състезания | 260
Шампион | 1 (1995
Шампион при пилотите | 2 (1994, 1995
Победи | 27
Първи позиции | 15
Най-бързи обиколки | 36
Място за сезон - | —

Основан е през 1986 година от италианската дизайнерска компания Бенетон.

През 2001 година тимът става собственост на френския автомобилен концерн — Рено.

## [редактиране] БЕНЕТОН ФОРМУЛА 1 - От Толеман до Рено

"От Толеман до Рено“

Екипа на Бенетон Ф1 отдавна го няма.

Няма ги болшинството от механиците, инженерите, спонсорите и голяма част от ръководния състав. Сега вместо британско-италиански шефове има изцяло френско ръководство. И един италианец управляващ тази добре смазана и лъщяща като детска играчка машина.

Въпреки традициите на Рено през годините, настоящия тим на френския автомобилен концерн-Рено, обаче се е отправил към Световната титла при конструкторите и пилотите , точно въз основа на този легендарен тим. Тима на текстилния гигант – Бенетон. А той започва с една покупка....

Към това време искам да се върнем!

Годината е 1985-та. Тед Толеман изпуска талантливия пилот от Бразилия - Аертон Сена и се разделя с доставчиците на гуми за екипа му от Формула 1 – Толеман. Въобще проблемите са го налегнали отвсякъде и става все по трудно за него да се справя със сложната ситуация в която е изпаднал. Точно тогава пристига и предложението от спонсорите –Бенетон, компания търгуваща с текстил и мода. Да, те наистина можели да спасят тима от фалит, но цената била една – закупуване на тима на 100%. За Тед избора бил двузначен – или да загуби това, на което дал толкова много от себе си или да продаде тима. Така Толеман се превръща във великия Бенетон Ф1.

В началото тима бил сравнително посредствен, понякога печелели пол-позишъни, понякога завършвали в зоната на точките , но все така си били средняшки тим. Така тима достига до първата си победа в състезание за Голямата Награда на Мексико през 1986 година, когато Герхард Бергер побеждава , и то при факта че в списъка на финиширалите пилоти са Ален Прост със своя Макларън, Сена със Лотус и пилотите на Уилиамс!

През следващите години, тима не успява да заеме място по-високо от трето в класирането. Въпреки това болидите на Бенетон са едни от най-добрите, ако не се брои невероятното превъзходство през тези години на болидите на сър Франк и невероятните болиди на Макларън. Проблемите идвали предимно от двигателите Форд, които все не успявали да направят нещо ново и революционно. А знаменития Косуърт (Cosworth) DFV все повече остарявал и ставал не конкурентноспособен. Въпреки трудностите през 1994 година тима стига до Световна титла на Михаел Шумахер с разработката на точно двигател – Форд - Зетек. Тогава идва преломния момент за съществуванието на Бенетон!!! Те сключват договор с най-добрия доставчик на двигатели за Формула 1 – Рено. Производител с традиции в този спорт , Световен Шампион от предната година с тима на Уилиамс – Рено с готовност решават да доставят двигатели на още един тим участващ в надпреварата от СШ във Формула 1. Бенетон добавя към името на тима и към зелено –белия цвят и синьото лого на Рено. Годината е 1995-та.

Успехите , достигнати до обвързването на Бенетон с Рено са свързани с три значими фигури в автомобилния спорт:

- Флавио Бриаторе – дошъл през 1989 година от щатския филиал на Бенетон;
- Джон Бърнард – човека направил от болида на Бенетон победител;
- Михаел Шумахер – невероятно талантлив германски пилот, дошъл от Джордан;

Решителните ходове , Бриаторе предприема през 1991 година, когато тима вече е усетил няколкократно вкуса на победата – 1989 г. Нанини печели в предпоследния кръг а дошлия в тима през 1990 година, Трикратен Световен Шампион – Нелсън Пикет печели още два приза. През 1991 година Пикет застава още веднъж на най високото стъпало.

В началото на 1991 година се случва нещо много важно за тима. Бива привлечен един от най-перспективните дизайнери на шасита за Формула 1 – Джон Бърнард. Създаденото от него шаси променя завинаги вида на болидите , дори през 1998 година в болида на Бенетон се виждат чертите на B191 !!!

Но не било само това!

Флавио Бриаторе и шефовете на тима примамват таланта от Германия – Михаел Шумахер, пилот на Джордан Гранд При, само четири дни след невероятното състезание на Михаел в Белгийското Гранд При. Следват скандали и многобройни и дълги съдебни спорове, но Михаел остава в Бенетон......

....... и бързо, бързо дал на великия Пикет да разбере че неговото време е отминало, изпращайки го в пенсия. За съекипник на Шумахер е привлечен Мартин Брандъл, който нито за миг не можел да се конкурира с немския пилот. А в това време Шумахер вече набирал опит , вече е спечелил и първото си Гранд При- това в Белгия на пистата Спа-Франкошамп, превърнала се в негова любима.

Пред сезон 93-та, в тима не достигат пари за закупуването на скъпоструващи електронни компоненти и тима поизостава не само от пилотите на Уилиамс, но и от Аертон Сена, който предишната година в много случаи изоставал от Михаел. Единствената победа на Шумахер идва на Ещорил в Гранд При на Португалия.

Така настъпва триумфално-скандалната 1994 година. Срещу тима са заведени три дела от ФИА!!!

- Първото – За неподчинение на решение на Маршалите и не спиране на състезанието при развят черен флаг -/Михаел Шумахер-лишаване от състезаване в Гранд При на Великобритания/;
- Второто – За прекалено износена дъска на пода на болида /Лишаване от участие на Михаел Шумахер в Гранд При на Белгия;
- Третото – По подозрения в използване на нелегална електроника в болида на Михаел Шумахер /обвиненията остават недоказани и санкция не последва/;

Върхът на всичко обаче е удара на Михаел Шумахер с Деймън Хил в решителното състезание за Гранд При на Австралия, на пистата Аделаида. Шампион все пак става Михаел!!! Впрочем това би бил най-достойния завършек на може би най-скандалния и трагичен сезон в историята на Формула 1.

Следва значително по-спокоен и още по-успешен сезон за тима. Разбира се и тук не минава без дисквалификации! След ГПри на Бразилия, пробите с гориво на Михаел Шумахер и Дейвид Култард се оказват различни от заявените преди състезанието и те са дисквалифицирани. Борбата на Шумахер и Хил продължават през цялата година. На два пъти те отново се сблъскват – на Силвърстоун и в Италия но санкции не последват. Тима печели и титлата при конструкторите , благодарение на победата на Джони Хърбърт на Силвърстоун.

Ако трябва да се говори за пилотски качества през тези две години, то е явно че Михаел няма конкуренция! Но при болидите не е така. Уилиамс е най-добрия болид, въпреки проблемите при преминаването от стария наведен нос , към повдигнатия, нещо копирано от всички тимове от Бенетон 191. Многото грешки на Хил и Култард ги лишават от титла при конструкторите.

Тогава се случва втория преломен момент в тима, от чийто последствия тима не успява да се излекува до края на съществуването му! В края на 1995 година Шумахер подписва договор с италианската легенда Ферари, сядайки в болида на френската надежда Жан Алези, който от своя страна преминава в Бенетон-Рено , заедно в пакет със съотборника си – австриеца Герхард Бергер , който прави повторно завръщане в Бенетон. Общите им усилия обаче не са достатъчни за да постигнат това което постигна Михаел. Тима не печели нито една победа, въпреки че Алези многократно е на крачка да го направи, и остава трети в класирането за титлата при конструкторите.

Трети завършват и следващия сезон, тима печели веднъж в Германия! В края на сезона Бергер се пенсионира, Алези също напуска, но не в пенсия а в посока Заубер.

Тима тотално започва да се завръща там от където тръгва- към посредствеността! Тук фамилия Бенетон решава да промени нещо и уволнява Бриаторе, замествайки го с човек съвсем нов за Формула 1, Дейвид Ричардс – мениджър на СШ от СвРали Шампионат - Субару. За пилоти са наети италианския пилот Джанкарло Фисикела и австрийския тест пилот на тима – Алекс Вурц.

Да обнови шампионския болид е нает Ник Вурт. Сезон 1998 обаче е провален.

В Края на годината Дейвид Ричардс е уволнен и неговото място застава силната ръка на фамилията – Роко Бенетон. С Дейвид тима заема пето място, с Роко шесто! Проблемите може и да са били свързани с отказването на Рено от Формула 1 и спирането на парите за подобрения на невероятния 10 цилиндров агрегат. Той пък започва да се произвежда от Мекакром, последвало преминава в СуперТек , основано от....Флавио Бриаторе през 1999 година. Двигателя остарява и не успява да настигне конкуренцията на Ферари и Мерцедес.

Леда около тима се разтопява със завръщането на Рено във формула 1 и закупуването на тима от френския производител. В тима на бял кон се завръща Флавио Бриаторе и по свой тертип започна да изгражда това което е Рено сега! През 2000г. идва достоен заместник на Джон Бърнард – Майк Гаскойн започва да поставя основите а Рено обещава революционен двигател. Всичко започва да идва на мястото си! И то отново , по стария, добре познат път, този от края на 80-те.....

Бисер Тодоров

За форума на списание Club F1

## [редактиране] Пилоти с най-много стартове за Бенетон Ф1

- Гердхард Бергер — 46
- Тиери Бутсен — 32
- Алесандро Занарди — 46
- Джони Хърбърт — 25
- Нелсън Пикет — 32
- Михаел Шумахер — 68
- Жан Алези 33
- Александър Вурц — 52
- Джанкарло Фисикела — 66

## [редактиране] Вижте също

- Формула 1
- Пилоти от Формула 1

Взето от „http://bg.wikipedia.org../../../%D0%B1/%D0%B5/%D0%BD/%D0%91%D0%B5%D0%BD%D0%B5%D1%82%D0%BE%D0%BD_%28%D0%A4%D0%BE%D1%80%D0%BC%D1%83%D0%BB%D0%B0_1%29_8255.html“.

Категории: Конструктори от Формула 1

##### Views

- Статия
- Беседа
- Текуща версия

##### Търсене